Kengurovité

**Kengurovité** alebo **klokanovité** () sú čeľaď z radu kengury (Diprotodontia) patriaceho medzi vačkovce. 

Rody z tejto čeľade, pokiaľ vôbec majú slovenské meno sa označujú sčasti ako **valabia** (=**valábia**) a sčasti ako kengura či klokan (podrobnosti pozri nižšie a v článku kengura).

## Anatómia
thumb|left|Zadné nohy kengury
Kengury pochádzajú z Austrálie a Novej Guiney. Majú silné zadné končatiny, ktoré sú oveľa vyvinutejšie a silnejšie ako predné. Predné končatiny majú 5 prstov a používajú ich na príjem potravy, zatiaľ čo zadné nohy majú druhý a tretí prst zrastený (tzv. diprotodoncia) a slúžia na pohyb. Majú tiež dlhý, svalnatý chvost, ktorý používajú ako podperu a na rovnováhu. Oproti telu majú kengury relatívne malú hlavu a veľké uši.

## Pohyb
Kengury sa pohybujú na dva spôsoby – keď skáču na zadných končatinách s chvostom vo vzduchu, dosahujú niektoré druhy rýchlosť až /h. Okrem skákania však kengury aj chodia „po piatich“. Vtedy majú predné laby a chvost na zemi a striedavo sa posúvajú zadnými a prednými končatinami. Pri efektívnom skákaní spotrebujú veľmi málo energie, čo je v suchých klimatických podmienkach ich domoviny veľkou prednosťou. Kengury sa vedia pohybovať iba smerom vpred, cúvať ich príroda nenaučila.

## Strava
Kengury sú bylinožravce. Majú viac žalúdkov, vďaka čomu dokážu stráviť aj ťažšie stráviteľné rastliny, čo im umožňuje prežiť aj v menej zarastených oblastiach.

## Rozmnožovanie
thumb|left|Mláďa kengury vo vaku
Kengury sa vyvíjajú vo vaku, ktorý sa nachádza v bruchu samice a obsahuje 4 bradavky. Samica privedie na svet 1, maximálne 2 mláďatá v jednom vrhu. Kengury patria k zvieratám, ktoré dokážu pozastaviť vývin embrya. Mláďa vo veľkosti 2,5 až , prechádza po narodení do vaku, kde sa prisaje na struk. Samica sa po jeho narodení môže znovu spáriť so samcom a vzniknuté embryo sa nevyvinie dovtedy, kým sa mláďa neosamostatní, prípadne neuhynie. Kengury sa rodia značne nedovyvinuté po 20 až 40 dňoch gravidity. Novorodenec strávi vo vaku prisatý k struku dva až tri mesiace. Po asi pol roku po prvýkrát opustí vak a začína objavovať svet. Osemmesačná kengura už je príliš veľká na to, aby sa vrátila do vaku, kde sa už môže nachádzať ďalšie mláďa a tak ešte z času na čas strčí hlavu do vaku a napije sa mlieka. Austrálčania nazývajú kengurčatá tiež „Joey“.

## Kengury a ľudia
thumb|right|Kengura červená
Pre austrálskych domorodcov bola kengura hlavným zdrojom potravy. Prvým Európanom, ktorý mal možnosť vidieť kengury bol v roku 1770 James Cook. Prisťahovalci sa, podobne ako domorodci, živili tiež kengurím mäsom, ktoré však malo povesť jedla pre chudobných. Dnes sa kengurie mäso začína podávať aj v európskych reštauráciách.

Prirodzené prostredie, v ktorom kengury žijú sa vplyvom človeka mení a spôsobuje čoraz väčšie ohrozenie tohto druhu. Ďalším ohrozením pre kengury v ich prirodzenom prostredí sú líšky, ktoré do Austrálie priniesli Európania. V Novej Guinei kengury netrpeli stratou prirodzeného životného prostredia až v takej miere ako v Austrálii, stromové druhy vačkovcov však trpia neúmerným rúbaním lesov.

## Systematika (stav okolo roku 2019)
čeľaď kengurovité (Macropodidae) v širšom zmysle:
*podčeľaď †Balbarinae - často zaraďovaná ako samostatná čeľaď †Balbaridae
**...
*podčeľaď †Bulungamayinae - staršie zaraďovaná do čeľade potkanokengurovité (Potoroidae)
**...
*čeľaď kengurovité (Macropodidae) v užšom zmysle [staršie: podčeľaď Macropodinae v širšom zmysle]:
**podčeľaď Sthenurinae v širšom zmysle:
*** podčeľaď Lagostrophinae
**** rod †*[[Troposodon]]*
**** rod †*[[Tjukuru]]*
**** rod *[[Lagostrophus]]* – valabia/ kengura
*** podčeľaď †Sthenurinae v užšom zmysle
****...
**podčeľaď Macropodinae v užšom zmysle:
*** incertae sedis:
**** rod †*[[Watutia]]*
**** rod †*[[Silvaroo]]*
**** ... (niekoľko ďalších vyhynutých rodov)
*** tribus Dorcopsini:
**** rod †*[[Dorcopsoides]]*
**** rod *[[Dorcopsis]]* v širšom zmysle (tzv. pralesné kengury):
***** rod *[[Dorcopsis]]* v užšom zmysle - valabia
***** rod *[[Dorcopsulus]]* - valabia
*** (bez mena):
**** tribus Dendrolagini v širšom zmysle:
***** rod *[[Thylogale]]* – valabia/ kengura
***** tribus Dendrolagini v užšom zmysle:
****** rod *[[Petrogale]]* – valabia/ kengura/ skalokengura/ skalná kengura -- zahŕňa aj bývalý rod *[[Peradorcas]]* 
****** rod †*[[Bohra]]*
****** rod *[[Dendrolagus]]* – kengura/ stromokengura/ kengura stromová/ stromová kengura
**** tribus Macropodini:
***** rod †*[[Baringa]]*
***** rod †*[[Kurrabi]]*
***** rod †*[[Prionotemnus]]*
***** rod *[[Onychogalea]]* – valabia/ kengura
***** rod *[[Setonix]]* – valabia
***** (bez mena):
****** rod *[[Lagorchestes]]* – valabia/ kengura
****** (bez mena):
******* rod †*[[Congruus]]*
******* rod †*[[Protemnodon]]*
******* rod *[[Wallabia]]* – valabia/ kengura -- občas zaraďovaný ako súčasť rodu *Macropus* v širšom zmysle
******* rod *[[Macropus]]* v širšom zmysle - kengura
******** rod *[[Notamacropus]]* – kengura --  niekedy (najmä v minulosti) zaraďovaný ako súčasť rodu *Wallabia*
******** rod *[[Osphranter]]* - kengura -- zahŕňa aj bývalý rod *[[Megaleia]]*
******** rod *[[Macropus]]* v užšom zmysle - kengura
Staršie sa do čeľade kengurovité (Macropodidae), t.j. kengurovité v najširšom zmysle, zaraďovala ako podčeľaď Potoroinae aj čeľaď potkanokengurovité (Potoroidae), spravidla vrátane niekedy samostatne uvádzanej  čeľade Hypsiprymnodontidae. Čeľaď kengurovité v najširšom zmysle bola teda identická buď s taxónom Macropodiformes alebo s taxónom Macropodiformes okrem čeľade Hypsiprymnodontidae. 

Pokiaľ ide o slovenské názvy rodov, postupuje sa v závislosti od zdroja takto (všetko sa týka len recentných rodov):
*rody *Macropus* v širšom zmysle a *Dendrolagus* sa označia ako kengura, všetky ostatné rody z čeľade Macropodidae (bez Potoroidae) sa označia ako valabia, 
*alebo sa rod *Macropus* v širšom zmysle označí ako kengura, rod *Wallabia* ako valabia, rod *Dendrolagus* ako stromokengura, rod *Petrogale* ako skalokengura, ostatné rody z čeľade Macropodidae (bez Potoroidae) nemajú slovenské meno,
*alebo (v starších textoch) sa rod *Macropus* v najširšom zmysle (t.j. vrátane *Wallabia* a *Thylogale*) označí ako kengura, rod *Dendrolagus* ako stromová kengura, rod *Petrogale* ako skalná kengura, ostatné rody z čeľade Macropodidae (bez Potoroidae) asi nemajú slovenské meno,
*alebo sa (v starších textoch) všetky rody z čeľade Macropodidae (prípadne aj z čeľade Potoroidae) označia ako kengura (to zodpovedá bežnej praxi v češtine, kde sú všetky recentné rody z čeľade Macropodidae označované ako klokan).

Namiesto slova kengura niektorí autori používajú slovo klokan a namiesto slova valabia niektorí autori používajú slovo valábia.

## Iné projekty

## Zdroje